Currywurst

Currywurst er en stekt eller fritert kokepølse eller bratwurst som vanligvis blir servert oppskåret, med en saus av ketsjup eller tomatpuré og karripulver over – altså «karripølse» eller «pølse med karrisaus». En mer raffinert variant kommer med en litt mer pikant saus, laget på ingredienser som ketsjup, løk, honning, kjøttkraft, worcestersaus, eddik, sterk sennep og krydder som spisskum og kajennepepper, i tillegg til karri. Annet tilbehør er rundstykker eller pommes frites. Currywursten regnes å ha sitt opphav i Berlin, men har spredt seg til store deler av Tyskland.

 Historie 
mini|Minnetavle over Herta Heuwer, «currywurstens mor». 
Herta Heuwer regnes som opphavet til currywurst. Ifølge hennes egne opplysninger tilbød hun en stekt kokepølse med en saus av tomatpuré, karripulver, worcestersaus og annet tilbehør fra sin pølsevogn (tysk: Imbiss) for første gang den 4. september 1949. Hun kalte sausen Chillup og fikk i januar 1959 fikk hun varemerkebeskyttelse for den. Herta Heuwers pølsekiosk holdt til i Kaiser-Friedrich-Strasse 59 og utviklet seg til en institusjon. Kiosken var åpen dag og natt og beskjeftiget på det beste inntil 19 salgsdamer. Firmaet Kraft Foods prøvde å sikre seg retten til oppskriften, men ble avvist. I 2003 ble det ved salgsstedet (Kantstrasse 101) opprettet en minneplakett over Hertha Heuwer.

Fra 1980-årene fikk currywursten som et måltid hurtigmat sterk konkurranse fra tyrkisk døner og amerikansk hamburger. Currywurst utviklet seg imidlertid til Tysklands mest populære kioskmåltid. Særlig utbredt er den i Berlin, Hamburg, Ruhr- og Rhinområdet, og retten er ofte en del av menyen ved bedriftskantinene. Den tilberedes i en lang rekke lokale variasjoner.

Det tyske Currywurstmuseet ble åpnet 15. august 2009 i Berlin.

 Currywurst i Berlin 
Currywursten i Berlin finnes i to grunnleggende ulike varianter: med eller uten tarm. De pølsene som i begynnelsen ble brukt med tarm var saltet og lettrøkt og besto av finmalt svinekjøtt og delvis også storfekjøtt.

Pølsene blir stekt og deretter fritert. Før servering blir pølsen kuttet i passe stykker. En av de tradisjonsrike pølseboder i Berlin som Krasselt i Steglitz serverer imidlertid pølsen kuttet i to og med en trestikke som bestikk. Pølsen blir overøst med saus og bestrødd rikelig med karripulver (eventuelt motsatt). Det kan også tilføyes kajennepepper og bestillingen skal da være scharf (skarp) eller extra scharf. Det kan også bestilles med paprika og bestillingen lyder da mit Körnern. Annet tilbehør er Worcestershiresauce eller scharfen Zwiebeln (løk med chili).

I Øst-Berlin ble currywursten kjent i 1960-årene, bl.a. gjennom Konnopke’s Imbiss. I DDR ble retten tilbudt bare uten tarm, antakelig fordi tarm var mangelvare. 

 Currywurst i Ruhrområdet 
I Ruhrområdet og området omkring blir currywurst laget av bratwurst. Pølsene som kjøpes hele blir delt på stedet av en kuttemaskin. Denne pølsekuttemaskinen ble utviklet av Friedhelm Selbach i Radevormwald i 1963.

Det er i dette området ikke vanlig å bruke paprika, men i stedet kajennepepper. Etter ønske kan det også tilsettes en sjasjlyksaus.

 VW-Currywurst 
Currywursten i VW-kantinen i Wolfsburg er viden kjent. Den første currybockwurst ble laget der i 1973. Hvert år produseres millioner av pølser. I 2008 var produksjonen 3,5 millioner. Suksessen kommer muligvis av en særlig krydderblanding i ketsjupen. VW-currywursten kan ses i currywurstmuseet.

 Currywurst i politikken 
I forbindelse med kritikken av muligheten for å ta patent på liv anmeldte Greenpeace i 2002 krav på patent på Riktig lekre currywurst

 Currywurst i kunsten 
Uwe Timm skrev i 1993 en novelle kalt Die Entdeckung der Currywurst.

 Referanser 
FAZ: Garantiert ohne Motoröl: Currywurst von Volkswagen

Greenpeace: Keine Patente auf Leben

Europäische Patentorganisation. Münchener Patentamt nummer 721319

Who´s Who

 Eksterne lenker 


 Currywurstmuseets hjemmeside 

Kategori:Tysk mat
Kategori:Pølser
Kategori:Kultur i Berlin
Kategori:curryretter